### Beslutning

Bitten Knudsen med bemærkning, at byrådet i sit møde den 2. december 2021 har vedtaget Magistratens indstilling i overensstemmelse med erklæring fra Teknisk Udvalg af 24. november 2021.

Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper kunne ikke tiltræde indstillingen.

Sagen blev behandlet sammen med sag 36.

Ansøgning om tilskud fra [adresse] til at udvikle klimavenlige løsninger i byggeriet.

### Resumé

Der bevilges 5,5 mio. kr. fra Klimafonden til Teknik og Miljø til at indgå partnerskabsaftale med bygherre og udvikler på byggeprojektet TRÆ. Ambitionen med partnerskabet er at bidrage til mulige løsninger på de udfordringer, som byggebranchen står overfor, når der skal bygges klimavenligt.

Byggeriet af TRÆ er et pilotprojekt, og ambitionen er, at det skal bygges mest muligt klimavenligt. Der vil være fokus på at anvende træ fremfor beton, hvor det giver mening, samt at øge genanvendeligheden af materialer og at begrænse CO2-udledningen fra byggepladsen mest muligt.

Ansøgningen angiver ikke et konkret mål for den CO2-reduktion, der forventes i byggeriet sammenholdt med lignende byggeprojekter, men tidlige beregninger viser et besparelsespotentiale på hovedkonstruktionen i TRÆ på ca. 44% ved primært at bygge i træ frem for beton. Hertil kommer innovationer, herunder brug af genbrugsmaterialer, som også sænker byggeriets CO2-belastning.

Efter byggeprojektets gennemførelse vil partnerskabet dele erfaringerne fra projektet – både hvad angår konkrete resultater, processer og livscyklus-analyser. Herved gøres den opnåede viden tilgængelig for [adresse], branchen samt relevante myndigheder og lovgivere.

### Indstilling

Det indstilles:

At 1) Byrådet godkender ansøgningen til Klimafonden og yder et tilskud på 5,5 mio. kr. til Teknik og Miljø til at indgå i et partnerskab med PFA DK Ejendomme Lav A/S og Kilden & Hindby ApS med henblik på at udvikle klimavenlige løsninger i byggeriet.

### Sagens forløb

25-10-2021 Magistraten

Fremsendes til [adresse] med bemærkning, at Magistraten i mødet den 25. oktober 2021 anbefaler, at byrådet tiltræder Borgmesterens Afdelings indstilling af 24. september 2021.

Der blev spurgt til mulighed for solceller samt formidling af resultater.

Vera Dahl var forhindret i at deltage i sagens behandling.

 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.
 24-11-2021 Teknisk Udvalg
Preben Lassen, Stefan Jespersen, Astrid Knudsen, Jørgen Thygesen, Michelle Brandt og Timmy Brandt kunne tiltræde indstillingerne i overensstemmelse med Magistratens anbefalinger.

Sebastian Pedersen tog forbehold, da højden på byggeriet ikke kan godkendes, og da der tages forbehold for drøftelse i gruppen af økonomien.

 [adresse] Aarhus Byråd

Bitten Knudsen med bemærkning, at byrådet i sit møde den 2. december 2021 har vedtaget Magistratens indstilling i overensstemmelse med erklæring fra Teknisk Udvalg af 24. november 2021.

Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper kunne ikke tiltræde indstillingen.

Sagen blev behandlet sammen med sag 36.